Malhela nestamasulo

La Malhela megapodo aŭ Malhela nestamasulo (Megapodius freycinet) estas mezgranda (proksimume 41 cm longa), nigreca birdo kun mallonga pinteca kresto, nuda (senpluma) ruĝa vizaĝa haŭtaĵo, malhelaj kruroj, brunaj irisoj kaj malhelbruna kaj flava beko. La masklo kaj la ino estas similaj. Tiu surtera specio loĝas en arbaroj kaj marĉoj, inklude mangrovojn, de insuloj Molukoj kaj Rajampatoj en Indonezio. Kiel ĉe aliaj megapodoj, ĝi ovodemetadas en amasoj faritaj el tero miksita kun folioj, sablo, gruzo kaj bastonetoj.

Multaj fakuloj inkludas la specion Biaka nestamasulo kiel subspecio de tiu specio, sed ambaŭ estas pli kaj pli traktataj kiel apartaj specioj. Same, multaj fakuloj konsideras la taksonon forstenii kiel aparta specio, nome Forstena megapodo (M. forstenii), sed mezuroj kaj molekula pruvaro sugestas, ke ambaŭ estas tre proksime,Birks, S. M., & Edwards, S. V. (2002). A phylogeny of the megapodes (Aves: Megapodidae) based on nuclear and mitochondrial DNA sequences. Molecular Phylogenetics and Evolution 23: 408-421. kaj pli bone konsiderataj samspecifaj. Tradicie, plej membroj de la genro Megapodius estis listitaj kiel subspecioj de M. freycinet, sed nune ĉiuj ĉefaj fakuloj konsideras tion neĝusta.

La specifa nomo rememoras la francan esploriston Louis Claude Desaulses de Freycinet.

Tiu estas tre komuna specio tra granda parto de sia teritorio, kaj tiele la Malhela nestamasulo estis pritaksita kiel Malplej Zorgiga ĉe la IUCN Ruĝa Listo de Minacataj Specioj.

 Referencoj 

 Eksteraj ligiloj 
 BirdLife Species Factsheet 

Kategorio:Megapodedoj
Kategorio:Kokoformaj
Kategorio:Birdoj de Azio